Honda Gold Wing

Honda Gold Wing (alebo Goldwing) je cestovný motocykel navrhnutý a vyrábaný spoločnosťou Honda. Uvedený bol v októbri 1974 a populárnym sa stal v Severnej Amerike, Západnej Európe a Austrálii. Počas celej jeho histórie mal množstvo modifikácii dizajnu. V roku 1975 používal štvorvalec typu boxer s objemom  a v roku 2001 šesťvalcový boxer s objemom . V roku 2010 mal model vo výbave nastaviteľný čelný štít, batožinový priestor, ktorý je operadlom pre spolujazdca, satelitnú navigáciu, audiosystém, ABS, tempomat, elektricky asistovanú spiatočku a voliteľný airbag. Nič z tejto výbavy nemal motocykel v dobe uvedenia.

Do zastavenia výroby v roku 2009, sa od roku 1979 vyrobilo viac ako 1 milión motocyklov Gold Wing, a to vo výrobnom závode Marysville Motorcycle Plant v Marysville v štáte Ohio v USA.

GL1000
Gold Wing mal svoj debut na motocyklovej show Intermot v októbri 1974 ako GL1000. Poháňal ho štvrovalcový boxer s objemom  a hmotnosť predstavovala . V roku 1975 sa v USA predalo 13 000 kusov.

Hoci bol GL1000 bol uvádzaný ako cestovný motocykel, predával sa bez aerodynamických krytov. Honda predala viac ako 97 000 kusov modelu GL1000 v USA medzi rokmi 1975 až 1979.

GL 1100
Uvedený bol v roku 1979 ako model pre rok 1980 a vyrábať sa začal od roku 1983. Väčšinou častí to bol rovnaký motocykel ako GL1000, ale s určitými úpravami. Motor používal rovnaký, ale so zväčšeným objemom na  a bodové vstrekovanie bolo nahradené elektronickým zapaľovaním. Zmenené bolo pruženie na vzduchové nastaviteľné. Mnoho častí bolo zameniteľných medzi modelmi GL1000 a GL1100.

GL1200
Model GL1200 bol uvedený v roku 1984 a mal úplne nový motor s objemom . Mal väčší a vystužený rám pre mäkšiu jazdu.

V roku 1985 bol uvedený model GL1200LTD. bol to limitovaný model GL1200 Aspencade s lepšou technikou. Štandardnou výbavou modelu LTD bolo elektronické vstrekovanie paliva, automatické nastavenie zadného pruženia, palubný systém dorozumievania medzi jazdcom a spolujazdcom, tempomat, audiosystém Panasonic s redukciou šumu Dolby, stereo reproduktory na zadnom sedadle, ďalšie farebné schémy, sofistikovanejšia prístrojová doska a sofistikovaný trip computer. Takisto mal alternátor s vyššou kapacitou kvôli väčšiemu množstvu elektroniky.

GL1500
Rok 1988 priniesol najviac zmien pre sériu Gold Wing od jej zavedenia. Najväčším rozdielom bol, že štvorvalcový boxer bol nahradený šesťvalcovým boxerom s objemom . Hoci bol stále plnený karburátormi, Honda uviedla digitálne zapaľovanie. Obe tieto zmeny zvýšili výkon a zredukovali hluk.

GL1800
GL1800 v roku 2001 bol prvým novým modelom po 13 rokoch. Motor pre tento model mal zvýšený zdvihový objem na  a tiež mal vstrekovanie paliva. Mal lisovaný rám, ktorý bol zložený z 31 samostatných častí.

Systém ABS bol voliteľnou možnosťou, pridaný hlavne kvôli zvýšenému výkonu nového motora zo 74 kW/100 koní na 87 kW/118 koní.

Model z roku 2006 mal vo výbave voliteľný airbag. Medzi ďalšiu výbavu modelu 2006 patrili palubný GPS systém so zvukovými informáciami cez reproduktory alebo slúchadlá, vyhrievanie sedadiel nastaviteľné z prístrojovej dosky, vyhrievané riadidlá a ventilátory pre chladenie motora umiestnené pred nožnými stúpačkami jazdca.

Motocykle modelového roku 2012 sú vyrábané v Japonsku.

 Referencie 

Iné projekty

Zdroj

Kategória:Motocykle Honda
Kategória:Cestovné motocykle